#### TISZAVASVÁRI VÁROS ÖNKORMÁNYZATA

**KÉPVISELŐ-TESTÜLETÉNEK**

**72/2017.(III.30.) Kt. számú határozata**

**A köztisztviselők javadalmazási helyzetének javítása, a közszolgálati illetményalap növelése**

Tiszavasvári Város Önkormányzatának Képviselő testülete

1. csatlakozni kíván a Szabolcs-Szatmár-Bereg Megyei Közgyűlés 21/2017. (II.16.) önkormányzati határozatához, mely a köztisztviselők javadalmazási helyzetének javításáról, a közszolgálati illetményalap növeléséről szól

2.egyetért azzal, hogy a Magyarország Alaptörvénye 32. cikk (1) bekezdés
j) pontja alapján éljen a felterjesztés jogával;

3. elismerését fejezi ki az önkormányzati hivatalokban dolgozó valamennyi köztisztviselő számára az önkormányzati feladat- és hatáskörök jogszerű teljesítéséhez nyújtott lelkiismeretes munkájukért;

4. megállapítja, hogy az önkormányzati hivatalokban dolgozó köztisztviselők bérezésének alapját képező illetményalap 38.650 forintos összege 2008. év óta nem emelkedett, melynek következtében az elmúlt nyolc évben a köztisztviselői kar – a jogszabályban rögzített besorolási rend szerinti soros előrelépést ide nem értve – bérfejlesztésben nem részesült;

5. kezdeményezi Magyarország Kormányánál, hogy a közszolgálati tisztviselőkről szóló 2011. évi CXCIX. törvény hatálya alá tartozó köztisztviselők javadalmazási helyzetének javítása céljából – az illetékes szakminisztériumok bevonásával – vizsgálja meg a közszolgálati illetményalap legalább 20 %-kal, valamint a személyi illetmények legalább 15%-kal történő emelésének lehetőségét, majd tegye meg az ennek érdekében szükséges intézkedéseket, mindenekelőtt gondoskodjon a bérrendezés anyagi fedezetének biztosításáról;

6. megállapítja, hogy a minimálbér és a garantált bérminimum összegének 2017. évi emelkedése a legtöbb önkormányzatnál jelentős mértékű terhet keletkeztet az alkalmazotti bérek kifizetése tekintetében;

7. kezdeményezi Magyarország Kormányánál, hogy vizsgálja meg a bérfizetés önkormányzatoknál keletkező többletterhei kompenzálásának lehetőségét.

Határidő: azonnal Felelős: Dr. Fülöp Erik polgármester

**Dr. Fülöp Erik Badics Ildikó
 Polgármester Jegyző**